
Oub meningitidis nomine inflammatio omnium 
involucrorum cerebri, cerebelli et medullae spi- 
nalis intelligitur. Nonnulli auctores meningitidem 
ab encephalitide inseparabilem retinent, nec di- 
stiogui posse, ex eo quod conjunctas istas phlo- 
goses esse dicunt, et quod diversi, qui eas sepa- 
rare valent , gradus simul confunduntur ; nihilo 
lamen secius siculi sejunctae characteres adeo 
determinatos repraesentant, ut saepe in aegro agno- 
sci possint, et conditiones pathologicae quibus 
comitantur omnino diversae sint; sic separatim 
considerandas esse baud dubitamus. Quum autem 
cerebri , cerebelli et medullae spinalis involucra, 
tam stricto nexu inter se pendeant, ut in cadave- 
ribus summa cum diiBcultate ad iuvicem separa- 
ri queant, illarum inflammationes ad invicem di- 
stinguere velle opus inutile judicamus; cum nulla 
symptomata quibus cognosci possent , adsint , et 
' propter tam strictum inter se connubium, et com- 
munem functionem^ quam exercent, medicorum 
mentem fugient ; quare sub meniogitide, injlam- 
malionem omnium involucrorum cerebri , cere- 
belli et medullae spinalu subinteliigimut* 

Maxima metlicoruai pars meningitidcm divi- 
dunt: 

I. u Secundum sedem, in meuingitidem cere- 
bralem et spinalem seu rhachidicam (meningite ra- 
chiene, Rostan, Georget) nec non in meningitidem 
convexitatis et baseos cerebri ( Georget, Kostan, 
Parent, Martinet, etc.) 

a.° Secundura decursum, in acutam et chro- 
nicam. 

3.° Secundum ejus symptomatum varium 
coraplexum, in purara et complicatam. 

NOSOGRAPHU. 

Symptomatura series ut facilius oculis per- 
curretur, tnorbi decursum iu tres subdividimus 
periodos, et illas juxta proprium contentorum in 
omni stadio symplomatum characterem , exalta- 
tionis, inflamraationis declaratae et depressionis 
seu terminalionis periodos nominaraus. 

1. Periodus exaltationis. — Si convexitatis 
loborum cerebri meninges aPGciuntur, capitis e- 
nunciatur dolore violento, characteris particularis 
typique continui, sese apud pueros manifestanle 
per clamorem proprii generis, quem Coiudet pro- 
pter ejus cum ventriculorum hydrocephalo cre- 
bram apparilionem claraorem hydrocephalicum 
nominat. Haec cephalalgia modo frontalem, modo 
sincipitalem, modo occipitalem regionem occupat, 
somnolenlia excipitur, et hac fugata, cum majori 
saevit ferociajquibus syraplomatibus additur febris. 



Digitized by Google 



5 

• 

Facies plurimum rubescit, rarius pallida ani- 
madvertilur, semper vero dolorem exprimit, oculi 
adparent saoguioe injecti, splendeotes et sensibi- 
litas eorum usque ad photophobiam exaltata est, 
qua re palpebrae clauduutur. Aegroli sciotillas et 
volantia diversi coloris et hguranj mutantia cor- 
pora videot, fleot, dolores atrocissimos, praecipue 
in regione frontali residentes, accusao!, tiooitu et 
susurru aurium molestaotur , dentibus strideot , 
impatieotes evaduot , et breviter coniuseque ad 
ioterrogaliooes respoodeot. Calor cutis adauctus, 
lingua sicca, rubra, silis magoa, circulatio accele- 
rata , respiralio laogueos observatur. Ah ioilio 
morbi vomitus fere semper adparet , sed dolor 
epigastricus, quo gastro - euteritis characlerisatur, 
eum nunquaro comitari visus est. Alvus, si en- 
teritis morbum non praecesserit, quod in pueris 
saepius observatur, semper fere obslipa aoimad- 
vertitur; urina raro emittitur, hinc sedimentosa. 

Frequenter evenit ut haec prima morbi pe- 
riodus apud senes desideretur. Aegri uno quasi 
ictu, uii iu congestionibus # accidere solet, con- 
scieulia privaotur; sed post hunc eventum sem- 
per motus febriles, quibus hic morbus a saogui- 
nis versus cerebrum fluxu distinguilur , manife- 
stantur. 

II. Periodus inflammalionis declaratae. Post- 
quam praedicta phaenomena per duorum vel 
trium dierum, nonnumquam longius quoque, tero- 
poris spatium perduraverint, ista periodus feroci 
clamorosoque delirio inlrat , quo vigente, aegri 

clamant. agitantur , in adstanles spuunt, dentibus 
strident, mioas jactant, lectulum deserere atque 
sub blasphemiis manus sibi aliisque inferre co- 
nantur. Actiones illorum in hoc stadio robore tau- 
rino stipanlur atque animo maligno characteri* 
santur. Dolor capitis adaugetur , intensior atque 
acutior evadit. Facies atque extremitates motibus 
convulsivis et tendinum subsultu comprehendun- 
tur; oculorum caeterorumque sensuum sensibili- 
litas imminuitur, pupillae praeter normam aut 
dilatantur aut contrahuntur , aegri autem iu ae- 
tate infantili versantes strabismo saepissime cor- 
ripiuntur. Pulsus plus vel minus evoiuti, saepius 
irregulares et trementes, rarissime vero norma- 
libus debiliores et lenliores in hac periodo ani- 
madvertuntur. 

111. Periodus depressionis seu terminationis. 
Symptomatibus , quae depressionem universalem 
denotant, characterisatur. Clamores cessant , car- 
phologia manifestatur , motus convulsivi atque 
contractiones praecipue in membris thoracicis ap- 
parent , pupillae dilatantur et oculi pro incila- 
mentis ordinariis, insensibiles evadunt, in illorum 
orbitis rotanlur, delirium clamorosum a sileotio 
terribili excipitur et quaestionibss ab aegris non 
respondetur. Usque ad hoc momentum somnus 
fugiebat hus infelices, nunc illos modo excessivo 
obruit, trunci exanimis adinstar, immoli contra- 
ctis jacent membris. EfTectus etfusionis humoris 
serosi, quae membranarom serosarum inflamma- 
tionem sequi solet. hic status comatosus est; sed 

et ingcstio cerebri simplex, aut ejus per diver- 
sas causas compressio eum producere yalent. Fa- 
cies io hoc stadio pallida et decolorata invenitur ; 
oculi turbidi, pulverulenti, semiclausi, versus par- 
tem superiorem convulsi; nasus altenuatus; au- 
res frigidae- labia sicca dentibus adtracta ; deglu- 
tilio diificilis et nonnunquam slrepitosa, quae haud 
raro cum tussicula nauseaque perGcitur; et pro- 
pter fluidorum ob deglutionem impeditam in glo- 
tidem transitum ructibus stipatur; meteorismus 
denique et faeces, aegro inscio, eliminatae obser- 
vantur. 

Cutis est frigida vel sudore viscoso tecta; re- 
spiratio autem rara saepiusque stertorosa. Quan- 
do morbus sanitate terminatur, descriptorum sym- 
ptomatum inlensitas gradatini decrescit, vel re- 
solutio rapide cura vel sioe criticis evacuationi- 
bus persolvitur. Sub sinistris vero rerum adjun- 
clis, aut sudor frigidus extremitalumque gelu , 
cum respiratione stertorosa, aut intensae convul- 
siones, quod praecipue apud infantes animadver- 
tilur, mortem praeuuntiant. 

Uaec sunt meningitidis hemisphaerarum cere- 
bri acutae symplomata principalia; adnotandum 
tandem venit, exacerbationis ejus momenta valde 
irregularia esse; cutis et faciei calorem sine cau- 
sa manifesta saepius variare , periodosque ejus 
minime constantes et fixas animadverti. 

Ex observationibus compertum habemus, uti 
Parent et Marlinet conveniunt: phlogosim mem- 
branarum convexitalem cerebri obvolventinm fre- 

quentius adultis pertinere, semperque fere ab ini- 
tio usque facultatum intellectualium perturbatio- 
ne, delirioque violento manifestari , et phlogo* 
sim meningum basis, et ventriculorum cerebri ple- 
rumque in pueris inveniri , et facultates intelle- 
ctuales rarius perturbari. In hac phlogoseos spe- 
cie symptomata excitationis ab initio usque so- 
mnolentia comitantur; vomitus sympathici con- 
stantiores fiunt; in secunda tandem periodo, stra- 
bismos et trismus, nunquam fere , praecipue in 
infantibus, desunt. 

Meningitis chronica saepissime acutam sequi- 
tur; nonnunquam tamen evenit, ut jam a morbi 
invasione symptomata characterem chronicum prae- 
seferant. In pluribus casibus cephalalgia continua 
observatur somnolentia, hebetudo, inlellectus ob- 
acuratio et morositas existunt; vox balbutit, ideae 
confunduntur; delirium nonnunquam in sceuatn 
prodit, et in speciem idiotismi transit. Molus len- 
te et diflficulter perficiuntur», membra molibus 
involuntariis agitantur, et eorum servitium recu- 
sant; rarissime vomitus et motus convulsivi ma- 
nifestantur, functiones vitae individualis , usque 
ad morbi ultimum tempus, et paullo priusquam 
mors secuta fuerit, nullas praebent mutationes. 

PHAENOMENA ORGANICA. 

Primis morbi diebus meningum injectio ma- 
nifesta observatur ; sed ab illa quae a plethora 
sine nota inflammatoria producitur , essentialiter 

diflert. lo congestiooibus cerebralibus vasa san- 
jguine implela inveniuntur, et illorum ramifica- 
tione prosequi possunt. Si individuum quoddam 
cordis afTectione necatur, haud raro evenit ut 
cerebri vasa saoguine nigro iropleta inveniantur, 
quae mutatio a paullo exercitalis in cadaverum 
investigationibus pro effectu inflammationis reti- 
neri potest, qui error eo facUius couimittetur, quo 
hic quoque ut iu meningitide effusioues serosae 
praesto haud raro observaotur; sed symptomatum 
meningitidis absentia, quibus morbus praeccssus 
stipari deberet, et cordis affectio praegressa omne 
delebunt dubium. Separatae a cerebro meinbra- 
nae intense rube6cunt, quia hac ratione vasa il- 
lsrum magis appropinquantur, quod tam in me- 
ningum iuflammationc , quam in congestionibus 
cerebralibus observatur. 

Injectio inflammotoria sic uniformis et aequa- 
bilis est , ut membrana integra sanguine prae- 
gnans esse videatur. Post aliquod dierum spatium 
arachuoidea sua pelluciditate orbatur, tarditis 
consislentior evadil, manibus difEcilius laceratur; 
sed celeberrimus Rostan jure dubitat, iliius pon- 
dus revera auctum esse, argumentum ducens , 
pleurae ponderis augmentum quoque illusprium 
esse, illudque per suppositam pseudo-membranam 
% formari; nam illa detracta , pleura piimitivam 
suam consistentiara et pelluciditatem recuperare 
visa est. 

Ab initio morbi membranae siccae et cerebro 
tani aduatae inveniunltir , ut ab eo separari ne- 

queant, et si detrahantur, cum illis sitnul substan- 
tiae corticalis cerebri portio avellatur, etiamsi 
cerebrum neque emollitum , neque colore, ut in 
vera encephalilide , rubro punctatum obser- 
vetur. 

In stadio tertio inter arachnoideam atque piam 
matrem fluidum serosum ad gelatinae consisten- 
tiam condensatum videtur; hoc effluvium ad veu- 
triculos atque basim cerebri usque, extenditur , 
et turbidum pureque commixtum esse fertur ; 
quantitas vero ejus variat. In gyrorum interval- 
lis quoque adcumalatum invenitur pus, sed non- 
nunquam fluidum quoddam coloris rubescentis 
ejus supplet vices, quod pro fluidi serosi cum 
vero sanguine mixtione tenetur. Nos cum cele- 
berrimo Rostan sanguineam hanc eflusionem pro 
morbosa exhalatione nullatenus agnoscimus , sed 
pro sanguine , e vasis ob eorum magnam turge- 
scentiam ruptis, effluxo et fluido seroso commixto 
tenemus. Post meningum autem inflammationem 
chronicam , eae incrassatae, albicantes , nitentes , 
parvulis grannlalionibus ct veris tuberculis, quae 
sub textu arachnoideae, vel iufra illum, resident 
repletae animadvertuntur. 

Genuinae puraeque meningitidis inflammatio* 
nis imaginem quae exposuimus praeseferunt; sed 
evenit saepius , ut meningilis aliis morbis com* 
plicetur - tum symptomatum series augetur, et 
•ecundum morbi complicantis naturam variat. 
Hic illi morbi qui cum meningitide connubium 
inire visi sunt, recenseri mererentur, quos brevi- 

tatis causa, quam hujus opusculi exoptat scopus, 
omittere ceosemus. 

AETIOLOGIA. 

■ 

Kullum temperamentum, nullus corporis ha- 
bitus, sexus, nulla aetas hoc sunt immunes raor- 
bo; temperamentum tamen cholericum, plethori- 
cus corporis habitus, sexus masculinus aetasque 
infanlilis et juvenilis prae caeleris majorem in 
hunc morbum ostendunt proclivilatem; quamvis 
id, cum in eo medicorum adhuc discrepent opi- 
niones, cum certitudine asseri non possit. Secun- 
dum Parent et Martinet aetatum tabellam , me- 
ningitis in aetate, quae inter quindecicnum et se- 
xagesimum annum versatur, saepius quam in pue- 
ris quiuque usque ad quindecim annornm ob- 
servatur. Juxta eorumdem medicorum observa- 
tiones, morbus hic viros quoque saepius quam 
faeminas aggredilur; e contra celeberrimus Quer- 
sent sexum faemineum in aetate infantili versan- 
tem inflammalione basim cerebri tegentium mem- 
branarum crebiius masculino laborare annotat; 
sed in eo et ille convenit, hunc morbum in adul- 
tis apud mares communiorem quam apud fae- 
minas esse , quum jam illorum fortior corporea 
constilutio illos ad morbos inflammatorios magis 
praedisponat. ldem auctor hanc phlogosim in ae- 
tate infantili usque ad pubertatis annos terribil- 
lime grassari suis propriis observalionibus evi- 
ctum habere asserit. 

Causae vero occasionnles meningitidem pro- 
ducene valentes sunt; percussio cranii, insolatio, 
phlegniassiae acutae yel chronicae cerebri , capi- 
tis a capillis denudatio , refrigerium summum , 
crysipelatis faciei, vel gencratim cujuscumquc ef- 
fiorescentiae cutis inflammatoriae praeseotia et ad 
interiora repulsio , iguis supra caput applicatio , 
tinea per reniedia repercussiva valde rapide fu- 
gata , omnes dolores violeuti, denlilio difGcilis, 
spirituosorum opiique abusus ; omnes denique 
causae inflammationem producenles si in menin- 
gem aganL 

MORBI QUI CCM MENINGITIDE 
CONFUNDI POSSUNT. 

■ 

Morbi cum quibus meuingitis confundi potest 
tunt sequentes : 

Encepkalilis. — Symptomata, quae in nosogra- 
phia de meningitide exposuimus , encephalilidi 
plerumque sunt communia. Attamen in menin- 
gura phlogosi, omnia^ quae cerebri vehemenlem 
excitationem denotaut phaenomena, uti cephalal- 
gia, oculorum sensibilitas, faciei expressio doloris, 
motus convulsivi valde sensibiliores animadver- 
tuntur; dum illa, quae ad encephalitidem perti- 
nent, sicuti a profundiori laesione derivanlia, mi- 
nus tamen dolorifern, exlremitatum semper con- 
tractionibus, paralysiique mox completa, mox in- 
completa manifestantur. Celebcrrimi Rostan et Lal- 
lemann hacc duo ayraptomala encephalitidis sem- 

per fere pathognomonica esse demonstrarunt, quod 
Bouillaud confirmavitj non inveniuntur enim in 
meningitide, nisi a superficialiori cerebri inflamma-, 
tione, aut ejus dimidiarum partium, aut parietum 
▼entriculorum emollitione, complicentur. 

Febns nervosa. — Ab initio utriusque morbi 
cerebralis symptomata excitationis eadem fere 
sunt , nec distingui possuut : ast in decursu va- 
riant. In febri nervosa agitatio, anxietas, spasmi, 
delirium, tendinum sussultus, saepe cum quiete 
alternantur, interdum cum somno ; in meningiti- 
de e contra levis adest agitatio, motusque con- 
vulsivi cum somnolentia, cum comate coincidunt. 
Haec phaenomena plus minusve permanentia ad- 
sunt in meningilide, rara intermissio observatur, 
aut perfecta remissio, si primam excipius perio- 
dnm. In febri nervosa, laesfo functionis systema- 
tis nervei a perturbatione ipsius potius proma- 
nare videtur, dum in meningitide a profnndiori 
laesione, quae organa ipsa concutit. 

Congestio cerebralis. — Symptomata inflam- 
mationis constantia et non interropto cursu ma- 
nifestantur-, cum e contra in congestionibos fuga- 
citate et levitate stipentor: hinc febris inflamma- 
toria, phaenomenornm gravitas et longior dura- 
tio (nam congestiones inter duodecim aut viginti 
et quatuor horas dissipantur) tam cerebri quam 
meningum inflammationi conveniunt; in conge- 
stione vero desiderantnr. 

Praeterea congestio rapidissime nonnunquam 
intra paucorum minutorum spatium evolvitur; 

inflammationem vero signa prodronia praece- 
dnnt. 

Henke asserit roeningitidis symptomata cum 
iUis helminthiasis confundi posse; sed talem er- 
rorem unquam commissum fuisse difficillime in- 
teUigitur, quia cephalalgia , pupillarum dilatatio, 
▼omitus et convulsiones ipsae, symptomata non- 
nonquam per Termes intestinales producta, unn- 
qnam nti in roeningitide constantia observata sunt, 
neque febris respiratione suspirante et inaequali 
comitatur, tandem quoad decursum roorbus ver- 
minosus coro raeningitide nullam praebet ana- 
logiam. 

MENINGITIDIS EXITUS. 

Meningitis in saoitatem, in alios morbos, aut 
id mortcm terminare potest. 

Sanitas vel cum vel sine praecessis crisibus 
recuperatur. Hunc faustum exitum haemorrhagiae 
per nares, aut per uterum, haemorrhoides, sudor 
profusus et urinae cnm purulento copiosoque 
sedimento haud raro annunciant. Quotiescumque 
vero salutari quidquam raodo inciderit , deliria, 
qnae diu noctuque urgebant , sensim sensimque 
decrescunt , et cum somno placido et reficiente 
alternantur. Quousque vero vigilia cum delirio fe- 
roci continuant, nulla de morbi felici solutione 
adest spes. Leviores quidem meningum phlogo- 
ses, non tam saepe uti encephalitidis, in mortem 
terminantur. 

Mania, fatuitas, hydrocephalus, hydrorhachis, et 
secundum noouallornm observationem, pnenmo- 
nia quoque sunt morbi in quos meniugis tran- 
sire observatur; aut ioterduoi aegrotus longum 
per tempus vertigine, oculorum capitisqoe dolo- 
re, memoriae debilitate, auditusqoe acutie, aut 
gravitate laborat. 

Mors vel meoiogum suppuratione , vel apo- 
plexia serosa aut saoguioea exequitur, et inter 
trium, quatuor aut trigiota oooouoqoam dierum 
spatiom , evenit. Individua hoc morbo correpta 
rarissime ante quartam aut quintam diem mortoa 
fuisse, observalum est. Querseot mortem usque 
ad vigesimum octavum diem protractam vidtsse 
asserrit,et Parent et Martinet exemplum cujus- 
dam meningitide laboraotis viri , qui trigesima 
prima die mortuus est, addncunt. Saepissime vero 
hic morbus ioter duas vel tres septimanas ter- 
minatur: quum autem phaenomenorum ingressom 
stricte dehoire res difficillima sit, ideo duralionis 
morbi tempus appropinquative tantum designari 
potest. Signa qoae deleterinm exitom denotant 
sunt sequentia : masticatio perpetoa, stridor den- 
tinm, deglotitio laboriosa, valde urgeos bilis aeru- 
ginosae vomitns , pervigiiia protracta , tendinom 
sossultus, urinae tenues, crudae, spasticae, et fae- 
ces albescentes. 

THERA.PIA. 

In meningitide indicationes exsnrgnnt sequen- 
tes: i. causas qoae eam prodoxere adhuc vigen- 

tes amovere, vel si amplius amoveri nequeant, 
omnia quae morbum exasperaot mitigare: 2. phlo- 
gosis debelldnda; 3. minans eucephali vel colu- 
mnae verlebralis hydrops precavendus: 4- conva- 
lescentia caute dirigenda. 

Ad primam curae indicationem explendam , 
meningitide incipiente laborantia auferri debent 
locis individna, iu quibus influxus nocentes agunt, 
uti calor ingens, frigus nimium etc. Methodus an- 
tiphlogistica adhibeatur energica, tam ob rapidita- 
tero summam, qua morbns an exitus deleterios 
praecipilatur, qnam ob altam laesae functionis no- 
bilitatem. 

Hinc sanguinis evacuationes generales larga 
sunt instituendac manu , in quarum applicatione 
nonnulli praclici commendant quod ilia practica 
lex prae oculis habeatur, quae venam illam , in 
quam vasorum ruaximtis evacuatur numerus, se- 
candam esse praescribit; in casu praesenti vena 
secelur jugularis. Praelerea hirudines ad tempora, 
post aures magnum aegris aiTeruut levamen, nec 
oon si depressae haemorrhoides in aetiologico stent 
nexu cum inflaromatione, hirudines ad anum sum- 
mo curo emoluroento applicanlur. 

Observatnm est, quo sanguinis major quantitas 
inter minus temporis spatium evacuata fuerit, eo 
roeliores successus obtentos fuisse: intelligitur ta- 
men quantitatem sanguinis eroittendi, si optatus 
desideretur effectus, secundum morbi graduro et 
aegri vires esse dirigendam. 

Praediclae sanguinis emissioues cum pcdiluviis 

calidis vel simplicibus, vel sinape, potassa , sale 
et aliis materiis praegnantibus optime combinan- 
tur. Qno eflficaciora sinapismi atque vesicantia ad 
pedes, ad nucam adhibeantur. Glaciei atque fomen- 
torum frigidornm cum nitro et sale ammoniaco 
et aceto remixtoruui ad caput applicatio conti- 
nuata quamplurimum juvat; mercuriales tan- 
dem usque ad salivationem inunctiones a tot cx- 
cellentibus practicis ad sidera nsque tolluntur. 

Ex omnibus, quae interne conveniunt phar- 
maris , calomel principem locum tenet Purgan- 
tia salina, oleum ricini, tartarus emeticus et his 
similia hoc in morbo optime agunt', calomel ta- 
men semper praefereudus. 

Quando digestionis organa irritata aut indam- 
mata inveniuntur , polus emollientes, attenuantes 
et solventes cum hirudinibus ad abdomen ordi- 
nari debent nec non diaeta austera: illis vero 
sanis, juscula e pullorum aliommque juniorium 
animalium carne parata concedenda sunt; nimis 
saevtente tamen inflammatione, etiam sub hoc re- 
rum stalu, omnium ciborum abstineplia praescri- 
batur. Admioistratio praeparatorum opii, mosci 
et aetherum semper nocent. 

Tractamen meningitidis chronicae iisdem, qui- 
bus meningitidis acutae fulcitur cura, principiis 
fundatur. Locales tamen sauguinis emissiones hi- 
rudinibus vel cucurbitulis post aures, ad collum , 
ad tempora applicilis, generalibus evacuationibus 
semper praeferri debent, praecipue si pueri cu- 
randi veniant, et cum resolventibus medicamini- 



bus combinentur oportet : hinc vesicantia vola- 
tilia, setaceum ad regionem nucae, et cucurbitulae 
liccae vel sanguineae post aures adplicandae com- 
mendantur. 

Minaute hydrocephalo, quod per gravem so- 
mnolentiam patefit, diuretica et inunctiones iner- 
curiales laudantur. 

Fugato morbo, in potubus subacidis, niedica- 
mentis lenientibus, evacuanlibus, refrigerantibus 
et diureticis, praecipue si nimis in somnum in- 
clinent aegri, continuandum, et paullatim praepri- 
mis sub digestionis debilitate transeundum. Cibi 
panci, leves, facile digerendi cura potu reGciente 
subacido, frigidiusculo ordinentur, et omnia quae 
gangoinis circulum accelerare valent evilenlur; 
docet enim experientia, aegros sub minimo quo- 
que causarum impulsu , recidivis pejoris indolis 
saepissime soccumbere. 

THESES DEFENDENDJE. 



Musices in morbis nervosis vis plurimi est 
faciendcu 

VL 

Secundum clima et medendi methodus variet 
oportet. 

in. 

Spasmus non ad essentias, sed ad manifesta- 
tiones morborum pertinet 

IV. 

Saburra gastrica ab irritatione gastrica sedu- 
lo est disdnguenda. 

V. 

ln praxi non modo momend indicantis , ve- 
rum etiam prohibentis ratio habenda esL 

VI. 



In hydrocephcdo acuto vomitus symptoma pa- 
thognomonicum sistit. 

